Little Earthquakes

Little Earthquakes הוא אלבום סולו הבכורה של הזמרת טורי איימוס, הכולל את הסינגלים "Silent All These Years", "China", "Winter" ו-"Crucify". האלבום יצא לראשונה בבריטניה ב-6 בינואר 1992. בעקבות פירוק להקת הסינת-פופ שלה Y Kant Tori Read, איימוס חיברה 12 שירים, והקליטה אותם במתקני קפיטול רקורדס בלוס אנג'לס עם דאוויט סיגרסון בתור מפיק. ההקלטות והמיקסים הסתיימו ביוני 1990. איימוס לקחה דמו עם 10 רצועות, חלקן מיוני וחלקן חדשות יותר, לאטלנטיק רקורדס בסוף 1990. חברת התקליטים לא הייתה מרוצה מהשירים, אז איימוס, יחד עם בן הזוג שלה דאז, אריק רוס, הקליטו מספר שירים חדשים, ביניהם "Girl", "Precious Things", "Tear In Your Hand", "Mother" ו-"Little Earthquakes". עם הרצועות החדשות, אטלנטיק הסכימו להוציא את האלבום Little Earthquakes. איימוס עברה ללונדון כדי לעבוד עם איאן סטנלי; אטלנטיק רקורדס גם סברו שאיימוס תצליח יותר בבריטניה, משום ששם יש הערכה יותר גדולה ל"אמנים אקצנטריים". שם היא הקליטה את מה שעתידים היו להיות שניים מהסינגלים המוקדמים שלה. "Me and a Gun" היה השיר האחרון שנכתב עבור האלבום. חברת התקליטים השותפה האירופית של אטלנטיק, East West, קידמה את האלבום באגרסיביות. איימוס בילתה את מירב שנת 1991 בהופעות קטנות, בברים ומועדונים בלונדון, ובניגון עבור מנהלי מוזיקה וחברות תקליטים, לעיתים קרובות בדירה שלה. באוקטובר 1991 יצא ה-EP "Me and a Gun", אשר הכיל ארבע רצועות, וזכה לשבחים מן הביקורת. הוצאה שנייה של ה-EP יצא כעבור חודש, הפעם עם "Silent All These Years" בתור השיר המוביל, והוא הפך ללהיט הראשון של איימוס במצעדים הבריטיים, במקום 51. כאשר האלבום יצא לבסוף בבריטניה בינואר 1992, הוא הגיע למקום מספר 14 ונשאר ב-טופ 75 במצעד האלבומים הבריטי במשך 23 שבועות. חודש לאחר מכן, הוא יצא בארצות הברית בפריצת דרך ביקורתית ובמצעדים, על אף שלא פרץ את גבול המקום ה-50 בבילבורד 200, כשהוא מחוזק בסינגלים מצליחים. הביקורות על האלבום היו חיוביות באופן כללי. ג'וסף וודוורד ב"רולינג סטון" תיאר את Little Earthquakes בתור "מחזור שירים שהוא לעיתים קרובות יפה, פרוגרסיבי באופן מעודן, המשקף באופן אפל ניכור מיני ומאבקים אישיים", ושעד סוף האלבום "אנחנו מרגישים כאילו כבר עברנו תרפיה מוזרה, ואנו חצי מטוהרים, וחצי מעוררים. זהו הפרדוקס הנפלא שהופך את Little Earthquakes לבכורה מופתית." הוא במקור דירג את האלבום עם שלושה וחצי כוכבים מתוך חמש ב-1992 אך מאוחר יותר העלה את הדירוג לארבעה כוכבים מתוך חמישה באתר "רולינג סטון". ג'ין רוזנברג ב"לוס אנג'לס טיימס" כתבה ש"מעטים מתקדמים מן המטופש אל הנשגב במהירות או בצורה חלקה כמו איימוס". בין הביקורות השליליות, סטפני זכרק מ"אנטרטיינמנט ויקלי" סברה שהשירים של איימוס הם "יותר מדי מוזרים באופן מודע" כדי להיות מהנים, ואילו רוברט כריסטגאו אהב רק את השיר "Me and a Gun". בממלכה המאוחדת, שם האלבום יצא לאחר קידום אינטנסיבי, עבודתה של איימוס התקבלה בחום. ג'ון ויילד מ"מלודי מייקר" קבע שאיימוס היא "בעלת כישרון נדיר לחקור ריבוי של רגשות ומגוון רחב של נקודות מבט בתוך אותו השיר". ג'ון אייזלווד מ-Q מגזין שיבח את הליריקה של איימוס, וסיכם: "Little Earthquakes הוא אלבום מטריד, מצחיק וסקסי לסירוגין. איימוס עושה את כל זה בחותם של כותבת שירים שהיא בפוטנציה גדולה. לאן תפנה מכאן?" רוג'ר מורטון מ-NME, לעומת זאת, היה יותר מאופק, וכתב כי "זה לא קל להתמודד עם טורי" וקרא ל-Little Earthquakes "מסע מתפרש ומבלבל דרך הג'יפה של הנשמה של אישה ... לפעמים זה קסום ולפעמים זה חולני ומתוח." בשנת 1998, קוראי Q מגזין דירגו את Little Earthquakes בתור אלבום מספר 66 ברשימת האלבומים הגדולים בכל הזמנים. בשנת 2002, באותו המגזין, הוא דורג בתור האלבום הרביעי הגדול ביותר בכל הזמנים מאת אישה. בביקורת רטרוספקטיבית של האלבום, מבקר AllMusic סטיב היואי כתב שבאלבום זה, איימוס "קבעה את התבנית לזמרות-יוצרות של שנות ה-90". סאל סינקמאני, ב-Slant Magazine, קבע שהאלבום הוא היצירה המפוקסת והנגישה ביתר של איימוס, אשר "באופן כמעט מיידי הצית עניין של קאלט בזמרת, ואשר, במרוצת הזמן, ללא ספק הפך לפסקול (לפחות בחלקו) של חייהם של מבוגרים וצעירים מיוסרים רבים." Little Earthquakes נכלל בספר 1001 Albums You Must Hear Before You Die. האלבום מדורג במקום 27 ברשימת NPR, ‏"The 150 Greatest Albums Made By Women". בסקירת של הוצאת רימאסטר של האלבום ב-2015, ג'יי. סי. מאצ'ק III מ-Spectrum Culture כתב: "עם היעדר הקלישאות הרוק והפופ הסטנדרטיות של היום, והסתמכות על פסנתר אקוסטי וקול מעולה (אם לא שגרתי), Little Earthquakes נשמע ייחודי היום כפי שנשמע ב-1992." ג'סיקה מצ'אדו, ב"רולינג סטון", כתבה כי "כמעט 25 שנים מאוחר יותר, העליות והירידות הרגשיות של האלבום הן אפילו יותר מרשימות עבור אלבום בכורה." ג'ון בנג'י, מבקר Mojo, שיבח את Little Earthquakes בתור בכורה "מדהימה וייחודית", ואילו מבקר PopMatters, אלכס רמון ציין כי האלבום "מיד מדגים את היכולת שלה ללכת ישר אל הלב של חוויה רגשית ולתקשר אותה באופן עוצמתי באמצעות מגוון רחב של סגנונות מוזיקליים." בארי וולטרס, ב"פיצ'פורק" מנה את אלבום זה ואת עוקבו, Under the Pink בתור "אבני דרך" של איימוס, וכתב כי "המורשת שלהם מורגשת במוזיקת האנדרגראונד של היום". כל השירים נכתבו והולחנו על ידי טורי איימוס.  טורי איימוס – פסנתר אקוסטי וחשמלי ושירת סולו (כל הרצועות), קולות רקע (רצועות: 2, 3, 4, 6, 10, 12), סימפול מיתרים (רצועות: 2, 8) סטיב קייטון – גיטרה (רצועות: 2, 4, 10, 12), בס (רצועה 2), קולות רקע (רצועות: 4, 12) ג'ון צ'מברלין – מנדולינה (רצועה 1) פאוליניו דה קוסטה – כלי הקשה (רצועות: 1, 6) ג'ייק פריז – rat pedal (רצועה 4), saw (רצועה 12) סטוארט גורדון – כינור (רצועה 7) אד גרין – תופים (רצועה 1) ויל גרגורי – אבוב (רצועה 7) טינה גוליקסון – קולות רקע (רצועה 1) כריס היוז – תופים (רצועה 7) דייוויד לורד – עיבוד מיתרים (רצועה 7) ויל מקרגור – בס (רצועות: 4, 10, 12) קארל נוצ'יו– תופים רצועות: 4, 10) פילי – צמבל אצבע (רצועה 3) דייוויד רודס – גיטרה (רצועה 7) אריק רוס – תיכנות קלידים ותופים (רצועות: 2, 4, 12), קולות רקע (רצועות: 4, 12), תוף מלחמה אירי (רצועה 5) ג'ף סקוט – בס (רצועות: 1, 8) מתיו סליגמן – bass (רצועה 7) ננסי שנקס – קוות רקע (רצועות: 1, 12) פיל שנאל – תיכנות קלידים (רצועה 6) אריק ויליאמס – יוקללה (רצועה 1), dulcimer (רצועה 6) ניצוח ועיבוד תזמורת – ניק דה קארו (רצועות: 3, 5) מידע על האלבום ' באתר MusicBrainz מידע על האלבום ' באתר AllMusic האלבום ' באתר Discogs האלבום ' באתר ספוטיפיי "Tori Amos Timeline at yessaid.com". www.yessaid.com. Campbell, Paul (1997). Tori Amos Collectibles. London, England: Omnibus Press. ISBN 0-7119-6174-3. "Lost Songs". hereinmyhead. אורכב מ-המקור ב-2013-01-03. Huey, Steve. "Little Earthquakes – Tori Amos". AllMusic. Christgau, Robert (2000). "Tori Amos: Little Earthquakes". Christgau's Consumer Guide: Albums of the '90s. Macmillan Publishers. ISBN 0-312-24560-2. Larkin, Colin (2011). Encyclopedia of Popular Music (5th concise ed.). Omnibus Press. ISBN 0-85712-595-8. Rosenbluth, Jean (1 במרץ 1992). "Tori Amos, 'Little Earthquakes,' Atlantic". Los Angeles Times. {{cite news}}: (עזרה) Bungey, John (במאי 2015). "Tori Amos: Little Earthquakes". Mojo. No. 258. London. p. 110. {{cite news}}: (עזרה) Morton, Roger (11 בינואר 1992). "Tori Amos: Little Earthquakes". NME. London: IPC Media. p. 28. {{cite news}}: (עזרה) Walters, Barry (16 באפריל 2015). "Tori Amos: Little Earthquakes / Under the Pink". Pitchfork. {{cite web}}: (עזרה) Aizlewood, John (בפברואר 1992). "Tori Amos: Little Earthquakes". Q. No. 65. London: EMAP. p. 82. {{cite news}}: (עזרה) Woodard, Josef (2 באפריל 1992). "Tori Amos: Little Earthquakes". Rolling Stone. No. 327. New York: Wenner Media LLC. p. 46. {{cite news}}: (עזרה) Edmonds, Ben (2004). "Tori Amos". In Brackett, Nathan; Hoard, Christian (eds.). The Rolling Stone Album Guide. Simon & Schuster. pp. 17–18. ISBN 0-7432-0169-8. Zacharek, Stephanie (24 באפריל 1992). "Little Earthquakes". Entertainment Weekly. {{cite journal}}: (עזרה) Wilde, Jon (4 בינואר 1992). "Tori Amos: Little Earthquakes". Melody Maker. London: IPC Media. p. 29. {{cite news}}: (עזרה) "100 Greatest Albums Ever". Q. London (137). בפברואר 1998. {{cite journal}}: (עזרה) "100 Women Who Rock the World". Q. London (186). בינואר 2002. {{cite journal}}: (עזרה) Cinquemani, Sal (7 בנובמבר 2003). "Tori Amos: Little Earthquakes". Slant Magazine. {{cite web}}: (עזרה) Dimery, Robert, ed. (2010). 1001 Albums You Must Hear Before You Die: Revised and Updated Edition. Universe. ISBN 0-7893-2074-6. Maçek III, J.C. (30 באפריל 2015). "Tori Amos: Little Earthquakes (Deluxe Edition)". Spectrum Culture. {{cite web}}: (עזרה) Machado, Jessica (14 באפריל 2015). "Little Earthquakes: Deluxe Edition". Rolling Stone. New York: Wenner Media LLC (1233). {{cite journal}}: (עזרה) Ramon, Alex (2 ביוני 2015). "Tori Amos: Little Earthquakes / Under the Pink (reissues)". PopMatters. {{cite web}}: (עזרה) "Little Earthquakes (Deluxe Edition)". Amazon.com. בפברואר 2014. {{cite web}}: (עזרה) Ryan, Gavin (2011). Australia's Music Charts 1988–2010. Mt. Martha, VIC, Australia: Moonlight Publishing. "Ultratop − Goud en Platina – albums 1993". Ultratop. Hung Medien. "Canadian album certifications – Tori Amos – Little Earthquakes". Music Canada. "Dutch album certifications – Tori Amos – Little Earthquakes" (in Dutch). Vereniging van Producenten en Importeurs van beeld- en geluidsdragers]. "British album certifications – Tori Amos – Little Earthquakes". British Phonographic Industry]. "American album certifications – Tori Amos – Little Earthquakes". Recording Industry Association of America.